**Under utvikling:** Det er fritt frem for bidrag og rettelser til artikkelen, men vær forberedt på at større forandringer kan finne sted. Se redigeringshistorikken for detaljer.

**Siemens Energy AG** er et globalt energiteknologiselskap. Det ble etablert som en "spinn-off" av Siemens våren 2020 og notert på Frankfurtbørsen 2. oktober 2020. Selskapet omsatte i 2023 for over 31 milliarder €, og hadde per 2023 ca. 94 000 ansatte over hele verden. 

Siemens Energy opererer gjennom segmentene Gas Services, Grid Technologies, Transformation of Industry og Siemens Gamesa. Selskapet tilbyr gass- og dampturbiner, generatorer og varmepumper, samt ytelsesforbedring, vedlikehold, kundeopplæring og profesjonell rådgivning for sentralisert og desentralisert kraftproduksjon og høyspent likestrømsoverføringssystemer, offshore vindparknettforbindelser, transformatorer, fleksible AC-transmisjonssystemer, høyspentkoblingsanlegg, luft- og gassisolerte koblingsanlegg, digitale nettløsninger og komponenter, og lagringsløsninger.

I tillegg tilbyr selskapet elektrolysatarer, industrielle dampturbiner, industrigeneratorer, turbo- og stempelkompressorer, kompressortog og andre systemer og løsninger, vindmøller på land og til havs, design, engineering, produksjon og installasjonsløsninger for landmarkeder, design, produksjon og installasjonsløsninger for vindmøller til havs samt drift og vedlikeholdstjenester for vindparker. Selskapet betjener energileverandører, uavhengige kraftprodusenter, prosjektutviklere, olje- og gasselskaper, transmisjons- og distribusjonssystemoperatører og industri- og infrastrukturkunder. Siemens Energy AG ble grunnlagt i 1866 og er basert i München, Tyskland.

Siemens Energy i Norge
----------------------

Siemens Energy AS hadde ved utgangen av 2022 totalt 1001 ansatte i Norge; de fleste var ansatt ved filialene i Bergen, Oslo, Stavanger, Kongsberg, Trondheim og på Bømlo.

Siemens Gamesa Renewable Energy, S.A.
-------------------------------------

### Fusjon

Den 17. juli 2016 kunngjorde Siemens og det spanske selskapet Gamesa Corporación Tecnológica, S.A. at de hadde inngått avtale om å slå sammen Siemens' vindkraftselskap med Gamesa. Eierandelene skulle videreføres slik etter fusjonen: 59 % eierandel til Siemens-aksjene og 41 % eierandel til tidligere Gamesa-aksjonærer. Siemens betalte 1 milliard Euro kontant for oppkjøpet av Gamesa-aksjene. 

Fusjonen trådte i kraft 3. april 2017. Det fusjonerte selskapet fikk navnet Siemens Gamesa Renewable Energy, S.A. og hovedkontor i Spania, i Zamudio ved den spanske Biscayabukta. Landvirksomheten til selskapet fikk også kontorer i Madrid og i Sarriguren. Selskapets offshorevirksomhet fikk hovedkontor i Hamburg i Tyskland og Vejle i Danmark. Den kombinerte virksomheten var den største vindturbinprodusenten på verdensbasis etter installert kapasitet (~69 GW).

### Etter fusjon

I 2018 vant Siemens Gamesa leveringskontrakten for vindturbiner for den største havvindparken i verden. Det er et prosjekt av den danske gruppen Ørsted lokalisert i engelsk farvann, nærmere bestemt 89 km øst for kysten, der den også skal utføre vedlikehold, og installere sine SG 8.0-167 DD modell turbiner, med en total kapasitet på 1.386 MW. I selskapets historie er det det største prosjektet, foran Hornsea One (1 218 MW), også utviklet av Ørsted.

I 2018 begynte den taiwanske produsenten Swancor å levere vindturbinharpiks til Siemens Gamesa.

I 2019 gikk Siemens Gamesa med på å kjøpe Senvions europeiske serviceflåte for €200 millioner ($222 millioner). 18. mai 2021 suspenderte CNMV Siemens Gamesa fra handel mens den vurderte en avnotering.

Per 2022 var dette verdens nest største vindturbinprodusent, bak Vestas.

I 2022 begynte Siemens Gamesa å samarbeide med den Taiwan-baserte grønnmaterialprodusenten Swancor Holding Co. og signerte en avtale om å installere 3 GW offshore vindkraft i Taiwan.

Siemens sitt eierskap Gamesa fulgte med til Siemens Energy som en del av "spinn off" prosessen. 
Siemens Energy AG eide 67 % av Siemens Gamesa Renewable Energy AG i 2022, men overtok hele virksomheten i 2023. 

### Kvalitetsproblemer

Siemens Gamesa, som Siemens Energy tok fullt eierskap av virksomheten tidligere i år (2023), og som har hatt tap i årevis, ga Siemens Energy et alvorlig slag for baugen. Bare i tredje kvartal ble Siemens Energy rammet av €2,2 milliarder i kostnader hos Siemens Gamesa, som var et resultat av kvalitetsproblemer knyttet til visse rotorblader og hovedlager i 4.X og 5.X på landturbiner.

Siemens Energy er overbevist om at de kan løse kvalitetsproblemer ved sin landbaserte vinddivisjon og 1,6 milliarder € avsetning er avsatt for å dekke problemene ble fortsatt sett på som tilstrekkelig.

Dresser-Rand
------------

Dresser-Rand er heleid datterselskap av Siemens Energy. 

### Siemens kunngjør avtale om å kjøpe Dresser-Rand

22.09.2014 Siemens utfører sin Vision 2020 med et avgjørende trekk for å styrke kjernevirksomheten. Selskapet har inngått en avtale med Dresser-Rand, som er notert på New York Stock Exchange, om å erverve alle utstedte og utestående ordinære aksjer i Dresser-Rand gjennom et vennlig overtakelsesbud. Siemens' bud er enstemmig støttet av Dresser-Rands styre. Tilbudsprisen er $83 per vanlig aksje i kontanter, eller en total transaksjonsverdi på omtrent $7,6 milliarder (omtrent €5,8 milliarder).

Referanser
----------

1. ↑   *Annual report Siemens AG 2023*
2. ↑
3. 1 2 3 4 5  , *Annual report Siemens Energy 2023*
4. ↑   *Spin-off of Siemens Energy approved by large majority of Siemens shareholders*
5. ↑   *Siemens Energy på Frankfurtbørsen*
6. ↑  Siemens Energy AS, Org. nr. 915 826 946 (2023). «Årsberetning 2022» (PDF). *Årsrapport 2022*.
7. ↑  «Global Top 15 Wind Turbine Manufacturers [2022]». *www.blackridgeresearch.com* **(engelsk)**. Blackridge Research. Besøkt 29. mars 2024.
8. ↑   *Renewables Now - Siemens Energy says to focus on fixing issues in existing wind biz*
9. ↑   *Energynow - Administrerende direktør i Siemens Energy: Å fikse vindvirksomheten på land vil ta år*
10. ↑   *Siemens annonserer overdragelse av Dresser Rand*

Eksterne lenker
---------------

* Offisielt nettsted Rediger på Wikidata
* Siemens-energy.com